Diari Oficial de la Generalitat Valenciana


Sumari del DOGV 3558, del 11-08-1999 (1999/6666)

ORDRE de 29 de juny de 1999, de la Conselleria de Cultura, Educació i Ciència, per la qual es concedeix autorització d’obertura i funcionament en els nivells educatius que s’especifiquen en l’annex a diversos centres docents privats.
-----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3558

Data del DOGV
:   11-08-1999

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1999/6666


Data del document
:   29-06-1999

Organisme emissor
:   Conselleria de Cultura, Educació i Ciència

Tipus de document
:   Ordre

Correcció d'errades

Anàlisi jurídica

 Descriptors 

:   * Alfafar
    * Campello, el
    * València
    * Llíria
    * Alacant
    * ensenyament privat

ORDRE de 29 de juny de 1999, de la Conselleria de Cultura, Educació i Ciència, per la qual es concedeix autorització d'obertura i funcionament en els nivells educatius que s'especifiquen en l'annex a diversos centres docents privats. [1999/X6666]
  
Els expedients han sigut incoats a instància dels representants de la titularitat dels centres que sol·liciten l'autorització per a l'obertura i funcionament en els nivells educatius que s'especifiquen en l'annex.
  
La Direcció General de Centres Docents ha declarat, per resolucions individualitzades per a cada centre, l'adequació de les instal·lacions proposades, quant a espais educatius, al que disposa el Reial Decret 1.004/1991, de 14 de juny (BOE de 26.06.1991), pel qual s'estableixen els requisits mínims dels centres que impartisquen ensenyaments de règim general no universitaris.
  
Cada expedient inclou informe favorable de la Unitat Tècnica de Construccions i la relació de professors i titulacions respectives o, si es dóna el cas, el compromís d'aportar-la abans de l'inici de les activitats educatives corresponents.
  
Vists la Llei Orgànica 8/1985, de 3 de juliol (BOE de 04.07.1985), Reguladora del Dret a l'Educació; la Llei Orgànica 1/1990, de 3 d'octubre (BOE de 04.10.1990), d'Ordenació General del Sistema Educatiu; el Reial Decret 986/1991, de 14 de juny (BOE de 25.06.1991), pel qual s'aprova el calendari d'aplicació de la nova ordenació del sistema educatiu, modificat i completat pel Reial Decret 173/1998 de 16 de febrer (BOE de 17.02.1998), el Reial Decret 1.004/1991, de 14 de juny (BOE de 26.06.1991), pel qual s'estableixen els requisits mínims dels centres que imparteixen ensenyaments de règim general no universitaris i el Reial Decret 332/1992, de 3 d'abril (BOE de 09.04.1992), sobre autoritzacions de centres docents privats per a impartir ensenyaments de règim general no universitaris.
  
Fent ús de les atribucions que em confereix l'article 35 de la Llei de Govern Valencià,
  
ORDENE
  
Primer
  
Autoritzar l'obertura i funcionament en els nivells indicats a cadascun dels centres que s'assenyalen en l'annex, atenent el nombre d'unitats i capacitat màxima de llocs escolars que s'especifiquen.
  
Segon
  
Modificar, si és procedent, simultàniament l'autorització corresponent als altres nivells educatius dels centres, en els termes que s'assenyala en l'annex com a composició resultant de la resta del centre.
  
Tercer
  
Els centres podran continuar impartint els ensenyaments que tingueren autoritzats del sistema educatiu anterior a la LOGSE mentre no s'extingisquen, conformement al calendari vigent d'implantació de la nova ordenació del sistema educatiu.
  
DISPOSICIONS ADDICIONALS
  
Primera
  
El centres que no hagen aportat la relació de professors i titulacions respectives hauran de fer-ho davant la direcció territorial corresponent, que l'haurà d'aprovar després de l'informe previ de la Inspecció Educativa abans de l'inici de les activitats educatives corresponents.
  
Segona
  
Els centres hauran de complir allò establit en l'article 6 del Reial Decret 1.004/1991 (BOE de 26.06.1991), i en el Decret 193/1988, de 12 de desembre (DOGV de 02.02.1989) del Consell de la Generalitat Valenciana, pel qual s'aproven les normes per a l'accessibilitat i eliminació de barreres arquitectòniques.
  
La present autorització donarà lloc a les corresponents inscripcions en el Registre de Centres Docents de la Comunitat Valenciana.
  
Conformement a allò establit en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar potestativament un recurs de reposició o bé plantejar un recurs contenciós administratiu, atenent els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura Educació i Ciència en el termini d'un mes a comptar des de l'endemà de la notificació o publicació, segons corresponga.
  
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la notificació o publicació, segons corresponga.
  
València, 29 de juny de 1999
  
El conseller de Cultura, Educació i Ciència,
  
MANUEL TARANCÓN FANDOS
  
Annex
  
Centre: Montaner
  
Titular: Antonio Garcia Montaner
  
Adreça: c/ Cuba, 66-68
  
Localitat: València
  
Província: València
  
Codi: 37300378
  
Ensenyaments que s'autoritzen:
  
- Educació Secundària Obligatòria per a 4 unitats que inclouen un total de 113 llocs escolars.
  
Composició resultant de la resta del centre:
  
- 2 unitats d'Educació Preescolar que inclouen un total de 60 llocs escolars i la classificació condicional vigent
  
- 6 unitats d'Educació Primària que inclouen un total de 145 llocs escolars
  
Centre: Salesians-Sant Joan Bosco
  
Titular: Pares Salesians
  
Adreça: Av. Plata, 10
  
Localitat: València
  
Província: València
  
Codi: 19148533
  
Ensenyaments que s'autoritzen:
  
- Educació Infantil, II cicle, per a 9 unitats que inclouen un total de 199 llocs escolars.
  
Composició resultant de la resta del centre:
  
- 24 unitats d'Educació Primària que inclouen un total de 600 llocs escolars.
  
- 16 unitats d'Educació Secundària Obligatòria que inclouen un total de 480 llocs escolars
  
- 6 unitats de Batxillerat que inclouen un total de 210 llocs escolars, en les modalitats de Ciències de la Natura i Salut; i Humanitats i Ciències Socials
  
Centre: Immaculat Cor de Maria
  
Titular: MM. Desemparats i Sant Josep de la Muntanya
  
Adreça: c/ González Martí, 4
  
Localitat: València
  
Província: València
  
Codi: 12081261
  
Ensenyaments que s'autoritzen:
  
- Educació Secundària Obligatòria per a 8 unitats que inclouen un total de 240 llocs escolars.
  
Composició resultant de la resta del centre:
  
- 6 unitats d'Educació Infantil, II cicle, que inclouen un total de 150 llocs escolars.
  
- 12 unitats d'Educació Primària que inclouen un total de 300 llocs escolars.
  
- 4 unitats de Batxillerat que inclouen un total de 140 llocs escolars, en les modalitats de Ciències de la Natura i Salut; i Humanitats i Ciències Socials
  
Centre: Chiner Villarroya
  
Titular: Col·legi Chiner Villarroya, SL.
  
Adreça: c/ Felipe Vives Cañamas, 19
  
Localitat: València
  
Província: València
  
Codi: 13490802
  
Ensenyaments que s'autoritzen:
  
- Educació Secundària Obligatòria per a 4 unitats que inclouen un total de 110 llocs escolars.
  
Composició resultant de la resta del centre:
  
- 3 unitats d'Educació Infantil, II cicle, que inclouen un total de 65 llocs escolars.
  
- 6 unitats d'Educació Primària que inclouen un total de 140 llocs escolars
  
Centre: Guía, SL
  
Titular: Centre Docent Guía, SL.
  
Adreça: c/ Tauleta, 27 i c/ de Sant Roc, cantonada c/ 9 d'Octubre
  
Localitat: Alfafar
  
Província: València
  
Codi: 63459417
  
Ensenyaments que s'autoritzen:
  
- Educació Secundària Obligatòria per a 4 unitats que inclouen un total de 112 llocs escolars.
  
S'autoritza el trasllat parcial del centre per mitja del tancament de les instal·lacions situades al carrer de Julio Colomer núm. 1, al carrer de Sant Roc, cantonada al carrer 9 d'Octubre d'Alfafar.
  
Composició resultant de la resta del centre:
  
- 2 unitats d'Educació Preescolar que inclouen un total de 57 llocs escolars i la classificació condicional vigent.
  
- 6 unitats d'Educació Primària que inclouen un total de 143 llocs escolars
  
Centre: El Prat
  
Titular: Soc. Coop. Limitada El Prat de Llíria
  
Adreça: Crta. Llíria-Olocau, km 1,5
  
Localitat: Llíria
  
Província: València
  
Codi: 65480460
  
Ensenyaments que s'autoritzen:
  
- Educació Infantil, I cicle, per a 3 unitats que inclouen un total de 41 llocs escolars distribuïts de la següent manera:
  
\*1 unitat per a xiquets 0/1 any que inclouen un total de 8 llocs escolars
  
\*1 unitat per a xiquets 1/2 anys que inclouen un total de 13 llocs escolars
  
\*1 unitat per a xiquets 2/3 anys que inclouen un total de 20 llocs escolars
  
- Educació Secundària Obligatòria per a 8 unitats que inclouen un total de 240 llocs escolars
  
Composició resultant de la resta del centre:
  
- 3 unitats d'Educació Infantil, II cicle que inclouen un total de 75 llocs escolars
  
- 6 unitats d'Educació Primària que inclouen un total de 150 llocs escolars.
  
- 4 unitats de Batxillerat que inclouen un total de 140 llocs escolars, en les modalitats de Ciències de la Natura i Salut; Humanitats i Ciències Socials i Tecnològic
  
Centre: Aire Lliure
  
Titular: La Llar, Soc.Coop.L.
  
Adreça: c/ Atzar, 22. Partida Orgègia
  
Localitat: Alacant
  
Província: Alacant
  
Codi: 06662085
  
Ensenyaments que s'autoritzen:
  
- Educació Infantil, II cicle, per a 5 unitats que inclouen un total de 125 llocs escolars.
  
Composició resultant de la resta del centre:
  
- 3 unitats d'Educació Preescolar/Jardí d'Infància que inclouen un total de 60 llocs escolars
  
Centre: Fundació Antonio Bonny
  
Titular: Fundació Antonio Bonny-S. Manrique de Lara
  
Adreça: Barri Antonio Bonny, s/n
  
Localitat: el Campello
  
Província: Alacant
  
Codi: 75699535
  
Ensenyaments que s'autoritzen:
  
- Educació Infantil, II cicle, per a 3 unitats que inclouen un total de 75 llocs escolars.
  
Composició resultant de la resta del centre:
  
- 6 unitats d'Educació Primària que inclouen un total de 150 llocs escolars.
  
Centre: Sagrats Cors
  
Titular: Cesaco, SL.
  
Adreça: Camí Creu de Pedra, 21
  
Localitat: Alacant
  
Província: Alacant
  
Codi: 61460115
  
Ensenyaments que s'autoritzen:
  
- Educació Secundària Obligatòria per a 8 unitats que inclouen un total de 240 llocs escolars.
  
Composició resultant de la resta del centre:
  
- 5 unitats d'Educació Preescolar que inclouen un total de 120 llocs escolars.
  
- 12 unitats d'Educació Primària que inclouen un total de 287 llocs escolars.
  
- 4 unitats de Batxillerat que inclouen un total de 94 llocs escolars, en les modalitats de Tecnologia; i Humanitats i Ciències Socials.